
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja RH Ministarstvo financija, Porezna uprava, Područni ured Slavonija i Baranja OIB: 18683136487 zastupana po Županijsko državnom odvjetništvu u Osijeku za otvaranje stečajnog postupka nad dužnikom ŠPORTSKO UDIČARSKO DRUŠTVO „ŠARAN“, Našice, Sokolska 51, RB: 14000528, OIB: 61660924317, dana 13. ožujka 2018. g.,         

    r i j e š i o   j e

	
1. OBUSTAVLJA SE stečajni postupak nad dužnikom  ŠPORTSKO UDIČARSKO DRUŠTVO „ŠARAN“, Našice, Sokolska 51, RB: 14000528, OIB: 61660924317 a prijedlog RH MF Porezne uprave Područni ured Osijek od 15. rujna 2017. g. za otvaranje stečajnog postupka se odbacuje.

Obrazloženje

	Prijedlogom od 25. kolovoza 2017. g. FINA RC Osijek podnijela je zahtjev za provedbu skraćenog stečajnog postupka za dužnika ŠPORTSKO UDIČARSKO DRUŠTVO „ŠARAN“, Našice, Sokolska 51, RB: 14000528, OIB: 61660924317 navodeći da dužnik na dan 23.8.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 32.948,65 kn te da nema zaposlenih.
	Prijedlogom od 15. rujna 2017. g. RH MF Porezna uprava Područni ured Osijek zastupan po ŽDO Osijek predložio je otvaranje stečajnog postupka nad dužnikom navodeći da prema dužniku imaju tražbinu u iznosu od 1.321,00 kn temeljem knjigovodstvenog stanja duga na dan 13. rujna 2017. g. koje dužnik nije namirio te da je dužnik nesposoban za plaćanje – neprekidna blokada 139 dana.

	Rješenjem TS Osijek 6 St-1567/17-10 od 17. studenog 2017. g. pokrenut je prethodni postupak radi utvrđivanja uvjeta za otvaranje stečajnog postupka nad 

dužnikom, za privremenu stečajnu upraviteljicu imenovana je Blanka Gambiraža iz Osijeka, automatskim odabirom, te je zakazano ročište za 25.1.2018. g.
	Privremena stečajna upraviteljica je dana 19.1.2018. g. sačinila izvješće od financijsko-gospodarskom položaju dužnika koje je usmeno iznijela na održanom ročištu dana 25.1.2018. g. u kojem je navela da postoji stečajni razlog – nesposobnost za plaćanje – žiro račun dužnika u neprekidnoj blokadi 252 dana na dan 3.1.2018. g., nepodmirene obveze 34.097,28 kn a da dužnik u svom vlasništvu nema nekretnina te je evidentiran kao vlasnik vozila – traktor godina proizvodnje 2008. g. 

Ujedno navela je da prema stanju računa dužnika Porezne uprave na dan 31.12.2017. g. ukupno stanje duga po reprogramu iznosu 1.350,32 kn.

Na istom ročištu predsjednik udruge dužnika naveo je da se dužnik financira iz sredstava Zajednice športova grada Našice koji tijekom 2017. g. nije plaćao svoje obveze prema Udruzi iz kojeg razloga je Udruga došla u financijske probleme, ujedno da visina blokade žiro računa dužnika nije velika te da postoji mogućnost podmirenja u slijedećih 60 dana jer su u tijeku dogovori s Gradom Našice. Ujedno je naveo da Udruga ima 137 članova te bi gašenjem došlo do gubitka koncesije i poremećaja u uređenju jezera Lapovac za obrane od poplave a ujedno i za neodržavanje okoliša jezera budući je to djelatnost Udruge. Predložio je odgodu s čime se suglasila ŽDO.

Uz podnesak od 7. ožujka 2018. g. dužnik je dostavio Potvrdu FINE od 2.3.2018. g. iz koje je utvrđeno da nepodmirene obveze na navedeni dan iznose 0,00 kn te je predložio obustavu postupka.
 Slijedom navedenog utvrđeno je da nisu ispunjeni stečajni razlozi propisano čl. 5, 6 i 7 Stečajnog zakona (NN br. 71/15 u daljnjem tekstu SZ) odnosno nesposobnost za plaćanje i prezaduženost budući je žiro račun dužnika odblokiran odnosno stanje nepodmirenih obveza iznosi 0,00 kn a kako je to gore navedeno te je valjalo sukladno čl. 128 st. 9 SZ odlučiti kao u izreci. 


                                               U Osijeku 13. ožujka 2018. g.


Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. e-ogl. pl. 
1. ŽDO Osijek
1.  kal. 13.4.

